E eth rei Omar Al-Neman, a penes hec aquerò, se lheuèc e se n’anèc ena cramba deth costat ara cèrca dera esclaua preferida d’Abriza, era fidèu Gran de Corau, e li didec: “Cor entara cramba dera tua patrona, qu’a besonh de tu.” E Gran de Corau s’esdeguèc a entrar ena cramba dera sua patrona, e la trapèc estirada e maumetuda, damb era camisa quilhada, es cueishes tacades de sang e era cara esblancossida.